**JELGAVAS PILSĒTAS PAŠVALDĪBAS 2014.GADA 27.MARTA SAISTOŠO NOTEIKUMU Nr.14 -7 „GROZĪJUMI JELGAVAS PILSĒTAS PAŠVALDĪBAS 2007.GADA 26.APRĪĻA SAISTOŠAJOS NOTEIKUMOS Nr.148 „PAR SOCIĀLAJIEM PAKALPOJUMIEM JELGAVAS PILSĒTAS PAŠVALDĪBĀ”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Jelgavas pilsētas pašvaldības 2014.gada 27.marta saistošie noteikumi Nr.14-7 „Grozījumi Jelgavas pilsētas pašvaldības 2007.gada 26.aprīļa saistošajos noteikumos Nr.148 „Par sociālajiem pakalpojumiem Jelgavas pilsētas pašvaldībā”” (turpmāk – saistošie noteikumi) izdoti saskaņā ar likuma ”Par pašvaldībām” 43.panta pirmās daļas 13.punktu, Sociālo pakalpojumu un sociālās palīdzības likuma 3.panta trešo daļu.Saistošie noteikumi nepieciešami, lai noteiktu kārtību sociālo pakalpojumu saņemšanai: pakalpojumam „Drošības poga”, dienas centra personām ar intelektuālās attīstības traucējumiem un dienas centra pakalpojumiem. Saskaņā ar prasībām sociālo pakalpojumu sniedzējiem tiek precizēta naktspatversmes pakalpojuma definīcija. Tiek precizēti sociālā darba pakalpojumi. |
| 2. Īss projekta satura izklāsts |  Saskaņā ar Sociālo pakalpojumu un sociālās palīdzības likuma 3.panta trešo daļu tiek noteikta kārtība jauno sociālo pakalpojumu saņemšanai. Tiek paplašināti sociālā darba pakalpojumi. |
| 3. Normatīvā akta projekta būtība | Saistošie noteikumi nosaka kārtību, kādā notiek sociālo pakalpojumu piešķiršana un saņemšana: pakalpojumam „Drošības poga”, dienas centra personām ar intelektuālās attīstības traucējumiem, dienas centra pakalpojumiem. Naktspatversmes pakalpojums definēts saskaņā ar prasībām sociālo pakalpojumu sniedzējiem. Tiek paplašināti sociālā darba pakalpojumi - likumpārkāpumu profilakses darbs ar sociālā riska ģimeņu bērniem un jauniešiem. |
| 4. Informācija par plānoto projekta ietekmi uz budžetu | Saistošajos noteikumos sociālo pakalpojumu sniegšanai tiek paredzēti naudas līdzekļi 2014.gada Jelgavas pilsētas pašvaldības iestādes „Jelgavas sociālo lietu pārvalde” (turpmāk – JSLP) budžetā.Jaunā pakalpojuma „Drošības poga” ieviešanai tiek paredzēti naudas līdzekļi 2014.gada JSLP budžetā – 6941 *euro*, 30 klientiem mēnesī. Dienas centra higiēnas pakalpojumi tiks sniegti saskaņā ar Jelgavas pilsētas Domes apstiprināto maksu.  |
| 5. Normatīvā akta ietekme uz sabiedrību | Sociālo pakalpojumu klāsta paplašināšana uzlabos personu ar invaliditāti un pensijas vecuma personu dzīves kvalitāti.Pakalpojums „Drošības poga” diennaktī nodrošinās nepārtrauktas saziņas iespējas personas dzīvesvietā, informatīvu atbalstu un palīdzību situācijās, kad rodas draudi personas veselībai un dzīvībai.Sociālā darba pakalpojumu klāsta palielināšana mazinās sociālās problēmas Jelgavas pilsētas pašvaldībā.  |
| 6. Informācija par administratīvajām procedūrām | Saistošo noteikumu izpildi nodrošinās JSLP.Persona JSLP administratīvo aktu var apstrīdēt Jelgavas pilsētas Domē. |
| 7. Informācija par konsultācijām ar sabiedrības pārstāvjiem | Saistošo noteikumu projekts konceptuāli apspriests Jelgavas pilsētas Domes Sociālo lietu konsultatīvajā komisijā. |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), Jelgavas pilsētas pašvaldības mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētāja vietniece R.Vectirāne